अल कादिर ट्रस्ट केस में पूछताछ होगी; 9 मई को इसी मामले में गिरफ्तारी हुई थी
Pakistan Former PM Imran Khan Case - पाकिस्तान के पूर्व प्रधानमंत्री इमरान खान 23 मई को अल-कादिर ट्रस्ट मामले में NAB के सामने पूछताछ के लिए पेश होंगे
पाकिस्तान के पूर्व प्रधानमंत्री इमरान खान 23 मई को अल-कादिर ट्रस्ट मामले में NAB के सामने पूछताछ के लिए पेश होंगे। NAB अब तक कई बार इमरान और पत्नी बुशरा को पूछताछ के लिए बुला चुकी है, लेकिन दोनों ही हाजिर नहीं होते। हर बार उनके वकील बहाना बनाकर कोर्ट से राहत हासिल कर लेते हैं।
अल कादिर ट्रस्ट केस में 9 मई को NAB ने खान को गिरफ्तार किया था। जांच एजेंसी को 8 दिन की रिमांड भी मिली थी, लेकिन इसके पहले ही सुप्रीम कोर्ट ने खान को रिहा कर दिया। अब उन्हें तमाम केसों में 31 मई तक गिरफ्तारी से राहत दी जा चुकी है।
NAB के एक अफसर ने कहा- सुप्रीम कोर्ट ने खान से साफ कहा है कि उन्हें जांच एजेंसी के साथ हर तरह का सहयोग करना होगा। इसका मतलब ये हुआ कि अगर वो पूछताछ के लिए पेश नहीं हुए तो उनकी परेशानियां बढ़ जाएंगीं।
गिरफ्तारी के बाद पूरे पाकिस्तान में हुई थी हिंसा
9 मई 2023 को इमरान खान को इस्लामाबाद हाईकोर्ट से पाक रेंजर्स ने गिरफ्तार किया था और घसीटते हुए ले गए थे। इससे भड़के इमरान समर्थकों ने जमकर हिंसा की और आर्मी से जुड़े कई ठिकाने तक जला दिए थे। हिंसा में 8 लोगों की मौत हुई थी। इमरान का दावा था कि पुलिस फायरिंग में 25 लोगों की मौत हुई थी।
क्या है अल-कादिर ट्रस्ट केस
ये खबर भी पढ़ें...
सिविल वॉर की तरफ बढ़ता पाकिस्तान VIDEO:सबसे बड़ा राज्य पंजाब फौज के हवाले, हर शहर में हिंसा-आगजनी, एक हजार PTI वर्कर्स गिरफ्तार
पाकिस्तान में पूर्व प्रधानमंत्री इमरान खान को 9 मई को दोपहर करीब 3 बजे गिरफ्तार किया गया था। अल-कादिर ट्रस्ट स्कैम केस में पाकिस्तानी रेंजर्स ने NAB (नेशनल अकाउंटेबिलिटी ब्यूरो) के आदेश पर ये गिरफ्तारी की। पाकिस्तान के अखबार ‘द डॉन’ के मुताबिक अल कादिर ट्रस्ट घोटाला करीब 60 अरब पाकिस्तानी रुपए का है और इसका फायदा इमरान, पत्नी बुशरा बीबी और बुशरा की दोस्त फराह गोगी ने उठाया। पढ़ें पूरी खबर...